शबरीमाला हादसा : पीएम ने किया मुआवजे का ऐलान  
पीएम ने दुर्घटना में मरने वाले हर व्यक्ति के परिवार को प्रधानमंत्री राहत कोष से एक लाख रुपये और घायलों के परिवार को 50,000 रुपये देने की घोषणा की है।
प्रधानमंत्री मनमोहन सिंह ने केरल के इडुक्की जिले के शबरीमाला मंदिर में हुई भगदड़ में मरने वाले लोगों की मौत पर दु:ख जताते हुए मरने वाले हर व्यक्ति के परिवार को एक लाख रुपये देने की घोषणा की है। उन्होंने इस घटना के बारे में प्रदेश के मुख्यमंत्री वीएस अच्युतानंदन से भी बात की।  मनमोहन सिंह ने दुर्घटना में मरने वाले हर व्यक्ति के परिवार को प्रधानमंत्री राहत कोष से एक लाख रुपये और घायलों के परिवार को 50,000 रुपये देने की घोषणा की है। शुक्रवार को हुई इस भगदड़ में 102 से भी ज्यादा लोगों की मौत हो गई, जबकि लगभग 50 अन्य घायल हो गए।